hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu de de de de de pl en de de de pl hu en en hu de en en de de hu pl hu en hu fr hu hu hu hu de hu de es en es sv de hu cs de de en de en hu hu de de pl fr hu de hu hu de de en de hu de hu hu de hu de hu de hu hu de de de de de de hu hu hu de de de de en hu en hu en en hu hu es de en cs de hu hu hu hu hu hu ru hu hu en de de sk cs hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en arz eo fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 4.
Ugrás a navigációhoz Ugrás a kereséshez
2008. május 15. – 2009. április 16.
1948. április 1. (74 éves)
Eötvös Loránd Tudományegyetem (–1993, politikatudomány)
Gyenesei István László (Kaposvár, 1948. április 1. –) magyar politikus, országgyűlési képviselő, 2008 és 2009 között a második Gyurcsány-kormányban önkormányzati miniszter.
2 Rendszerváltás előtti pályafutása
3 Rendszerváltás utáni pályafutása
1967-ben érettségizett Kaposváron, majd felvették a Gödöllői Agrártudományi Egyetemre agrárközgazdász szakra, ahol 1972-ben diplomázott. 1982-ben szerzett doktorátust. 1991 és 1993 között politológiát hallgatott az Eötvös Loránd Tudományegyetemen.
1972 és 1973 között Nagybajomban volt tsz-üzemszervező. 1973-ban bekerült a KISZ apparátusába, ahol először a Somogy Megyei Bizottság titkára, majd 1977-ben a KISZ Központi Bizottsága mezőgazdasági és falusi osztályának vezetője lett. 1982 és 1984 között az MSZMP KB instruktora, majd 1985-ig a Somogy Megyei Bizottság gazdaságpolitikai titkára volt.
1975 és 1989 között az MSZMP tagja volt, ill. 1985-ben a Somogy Megyei Tanács, majd 1990-től a Somogy Megyei Közgyűlés tagjaként dolgozott. 1985-ben kinevezték a Somogy Megyei Tanács elnökévé, az ország legfiatalabb tanácselnöke volt.
1990-ben független országgyűlési képviselőjelölt volt. Ugyanebben az évben az önkormányzati választások után megerősítették a pozíciójában, immár a Somogy Megyei Közgyűlés elnökeként. 1993 és 1994 között az Alpok–Adria Munkaközösség elnöke volt. 1994-ben megalapította a Somogyért Egyesületet, melynek alapító elnöke lett. 1994 és 1998 között a megyei közgyűlés és a kaposvári önkormányzat tagja volt. 1995 és 1996 között előbb gazdasági tanácsadó, majd 1998-ig az FHB Rt. dél-dunántúli igazgatójaként is dolgozott. 1998-ban újra megválasztották a Közgyűlés elnökének, amely pozíciójában 2002-ben megerősítették.
2001-ben Kupa Mihállyal megalapította a Harmadik Oldal Magyarországért Egyesületet, amely 2002-ben a Centrum Párt egyik alapító szervezete volt. 2002-ben a párt országgyűlési képviselő-jelöltje, 2003 és 2004 között alelnöki funkciót töltött be. Később távozott a pártból.
A 2006-os országgyűlési választáson a Somogyért Egyesület választási pártot alapított Somogyért Szövetség néven, melynek Gyenesei volt az egyetlen jelöltje a Somogy megye 6. választókerületben (Nagyatád központtal), ahol a második fordulóban bejutott az Országgyűlésbe. Nem csatlakozott egy frakcióhoz sem, független képviselő lett. A sport- és turisztikai bizottság tagjaként kezdte meg képviselői munkáját. Ugyanebben az évben a Somogy Megyei Közgyűlés tanácsnoka lett, elnöki posztját a fideszes Gelencsér Attila vette át. Itt 2007-ig a Somogyért Egyesület frakciójának vezetője volt.
1990 és 1994, valamint 2002 és 2006 között a Megyei Önkormányzatok Országos Szövetségének társelnöke volt, ill. 1997-ben a Magyar Triatlon-szövetség, 2005-ben a Magyar Sí-szövetség alelnökévé is megválasztották.
1989 és 2005 között a Magyar Olimpiai Bizottság elnökségi tagja, ill. 1996 és 2001 között alelnöke volt. 2002-ben a Siótour Rt. igazgatóságának elnöke lett, ezt a tisztségét 2007-ig viselte. 2008-ban a Magyar Öttusa-szövetség alelnökévé választották.
2008. április 28-án Gyurcsány Ferenc miniszterelnök a kisebbségi kormánnyá átalakuló második Gyurcsány-kormány önkormányzati miniszterének jelölte. Az Országgyűlés önkormányzati bizottsága május 14-ei ülésén jelöltségét nem támogatta, de a miniszterelnök fenntartotta jelölését, így a köztársasági elnök kinevezte miniszterré,[1] és Gyenesei május 19-én letette miniszteri esküjét. A 2009-ben megalakult Bajnai-kormányban nem kapott szerepet. A 2010-es országgyűlési választáson ismét a Somogyért Szövetség színeiben indult Nagyatádon, de már az első fordulóban vereséget szenvedett a Fidesz–KDNP jelöltjeként induló Karvalics Ottótól.
2012. május 29-én a Székesfehérvári Városi Ügyészség magánokirat-hamisítás vétségének gyanúja miatt vádat emelt ellene.[2]
Nős, felesége Horváth Judit tanító, a kaposvári önkormányzat tagja a Somogyért Egyesület képviseletében. Három gyermekük van: Anita, István a legfiatalabb, Gyenesei Leila a 2006-os torinói téli olimpián indult sífutásban, majd a 2008-as pekingi nyári olimpián öttusában.
↑ A hvg.hu a bizottsági döntésről és a kinevezésről
↑ Vádat emeltek Gyurcsány volt minisztere ellen – Hvg.hu, 2012. május 31.
MTI Ki Kicsoda 2009, Magyar Távirati Iroda Zrt., Budapest, 2008, 409. old., ISSN 1787-288X
Elfogadták Gyenesei "poénos" vagyonnyilatkozatát Archiválva 2021. december 18-i dátummal a Wayback Machine-ben – Világgazdaság, 2008. május 13.
Milliók mentek Gyenesei ismerőseinek – Magyar Nemzet, 2008. május 15.
Az 1848–49-es forradalom és
1848-1849: Országos Honvédelmi Bizottmány
1906–1910: ifj. Andrássy Gyula
Az I. Magyar Köztársaság alatt
A Magyarországi Tanácsköztársaság alatt
1919: Landler Jenő, Vágó Béla
1921: Tomcsányi Vilmos Pál
A nyilas uralom alatt
Az ideiglenes nemzeti kormány
és a II. Magyar Köztársaság alatt
Az 1956-os forradalom alatt
A III. Magyar Köztársaság alatt
A harmadik magyar köztársaság belügyminiszterei és önkormányzati miniszterei
Horváth Balázs – 1990. december 21-ig ·  Boross Péter – 1993. december 21-ig ·  Kónya Imre – 1994. július 15-ig ·  Kuncze Gábor – 1998. július 6-ig ·  Pintér Sándor – 2002. május 27-ig ·  Lamperth Mónika – 2006. június 9-ig (a hivatal átalakulása után önkormányzati miniszter) ·  Pintér Sándor
Lamperth Mónika – 2007. június 30-ig ·  Bajnai Gordon – 2008. április 30-ig ·  Gyenesei István – 2009. április 14-ig ·  Varga Zoltán – 2010. május 29-ig
ISNI: 0000 0001 1101 5767
A lap eredeti címe: „https://hu.wikipedia.org/w/index.php?title=Gyenesei_István&oldid=24545058”
A második Gyurcsány-kormány tagjai
Fotó nélküli sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 4., 17:02
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.